CELEX: 62012CN0298
Language: sk
Date: 2012-06-18 00:00:00
Title: Vec C-298/12: Návrh na začatie prejudiciálneho konania, ktorý podal Conseil d’État (Francúzsko) 18. júna 2012 — Confédération paysanne/Ministre de l’alimentation, de l’agriculture et de la pêche

8.9.2012   
            
            
               SK
            
            
               Úradný vestník Európskej únie
            
            
               C 273/5
            
         Návrh na začatie prejudiciálneho konania, ktorý podal Conseil d’État (Francúzsko) 18. júna 2012 — Confédération paysanne/Ministre de l’alimentation, de l’agriculture et de la pêche
   (Vec C-298/12)
   2012/C 273/08
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Conseil d’État
   
      Účastníci konania pred vnútroštátnym súdom
   
   
      Žalobkyňa: Confédération paysanne
   
      Žalovaný: Ministre de l’alimentation, de l’agriculture et de la pêche (Minister pre výživu, poľnohospodárstvo a rybolov)
   
      Prejudiciálne otázky
   
   
               1.
            
            
               Oprávňujú odseky 1 a 5 článku 40 nariadenia Rady č. 1782/2003 (1) z 29. septembra 2003 vzhľadom na ich znenie, ale tiež ich účel členské štáty založiť nárok na opätovné zhodnotenie referenčnej čiastky poľnohospodárov, ktorých produkcia bola vážne ovplyvnená z dôvodu agroenvironmentálnych záväzkov, ktoré mali počas celého referenčného obdobia alebo jeho časti, na porovnaní medzi čiastkami priamych platieb získanými počas rokov ovplyvnených takýmito záväzkami a čiastkami priamych platieb získanými počas neovplyvnených rokov?
            
         
               2.
            
            
               Oprávňujú odseky 2 a 5 článku 40 nariadenia Rady č. 1782/2003 z 29. septembra 2003 členské štáty založiť nárok na opätovné zhodnotenie referenčnej čiastky poľnohospodárov, ktorých produkcia bola vážne ovplyvnená z dôvodu agroenvironmentálnych záväzkov, ktoré mali počas celého referenčného obdobia, na porovnaní medzi čiastkou priamych platieb získanou počas posledného roka neovplyvneného agroenvironmentálnym záväzkom aj v prípade, ak tento rok o osem rokov predchádza referenčné obdobie, a priemernou ročnou čiastkou priamych platieb získanou počas referenčného obdobia?
            
         
      (1)  Nariadenie Rady (ES) č. 1782/2003 z 29. septembra 2003, ktorým sa stanovujú spoločné pravidlá režimov priamej podpory v rámci Spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov a ktorým sa menia a dopĺňajú nariadenia (EHS) č. 2019/93, (ES) č. 1452/2001, (ES) č. 1453/2001, (ES) č. 1454/2001, (ES) č. 1868/94, (ES) č. 1251/1999, (ES) č. 1254/1999, (ES) č. 1673/2000, (EHS) č. 2358/71 a (ES) č. 2529/2001 (Ú. v. EÚ L 270, s. 1; Mim. vyd. 03/040, s. 269).